Tannie gevonnis vir verkragting van 13-jarige | Maroela Media
'n 44-jarige vrou van KwaZulu-Natal is gevonnis vir die verkragting van 'n 13-jarige familielid.
Maj. Thulani Zwane, woordvoerder van die polisie, het gesê die vrou is tot 15 jaar tronkstraf gevonnis vir die verkragting wat op 20 Desember plaasgevind het. Die seun was tuis saam met sy ma toe sy tannie hom gevra het om saam met haar huis toe te stap aangesien dit laat was.
Die seun het eers die volgende dag teruggekeer huis toe en vir sy ma vertel wat gebeur het. Hy kon daarin slaag om te ontsnap toe sy tannie aan die slaap geraak het.
"'n Saak van verkragting is by die Maphumulo-polisiestasie aangemeld. KwaDukuza se eenheid vir gesingsgeweld, kinderbeskerming en seksuele misdrywe het die ondersoek oorgeneem en die beskuldigde is daarna in hegtenis geneem," het Zwane gesê.
Lt.genl. Mmamonnye Ngobeni, provinsiale polisiekommissaris, het die vonnis verwelkom. "Dit is 'n skande dat die persoon wat die seun moes beskerm die een is wat hom mishandel het. Ons hoop dat die vonnis 'n sterk boodskap sal uitstuur."
Gaan nie se wat ek wou nie.
Ek is teen verkragting. Maar was dit n man wat n meisie verkrag het, sou die straf baie ligter gewees het of net n opgeskorte vonnis, Daar word baie teen vrouens gediskrimeneer.
Hoe is so iets moontlik in die praktyk? Daar moes samewerking wees tussen byde partye. Ek vra verskoning vir die detail, maar vir my maak dit nie sin nie.
SD. Jy verstaan my verkeerd. Ek wil nie in die detail ingaan nie, maar ek vra weer – hoe is dit moontlik in die praktyk? Ek het kinders ja, ek gaan beslis baie ontsteld wees en ek gaan definitief optree.